CONVOCATÒRIA BEQUES SANTANDER - OCUPABILITAT PER A PRÀCTIQUES DE LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6269)
  + [Valencià](/va/acuerdo/6269)






Selector de idioma

Leer

* [Español](/es/acuerdo/6269)
* [Valencià](/va/acuerdo/6269)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA BEQUES SANTANDER - OCUPABILITAT PER A PRÀCTIQUES DE LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA BEQUES SANTANDER - OCUPABILITAT PER A PRÀCTIQUES DE LA UNIVERSITAT D'ALACANT 2021

Data d'aprovació
:   11/03/2021

Data de publicació
:   12/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6269.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6269)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6269)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA BEQUES SANTANDER - OCUPABILITAT PER A PRÀCTIQUES DE LA UNIVERSITAT D'ALACANT 2021&url=https://www.boua.ua.es/va/acuerdo/6269)

**Títol:** CONVOCATÒRIA BEQUES SANTANDER - OCUPABILITAT PER A PRÀCTIQUES DE LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 11 de març de 2021

CONVOCATÒRIA BEQUES SANTANDER - OCUPABILITAT PER A PRÀCTIQUES DE LA UNIVERSITAT D'ALACANT 2021

PRIMERA - OBJECTE DE LA CONVOCATÒRIA

La present convocatòria està destinada a concedir ajudes a estudiants de la Universitat d'Alacant (UA) per a realitzar una estada de pràctiques durant el curs 2020-21. Les ajudes són finançades per Banc Santander en el marc del conveni subscrit amb la Universitat d'Alacant el 12 de novembre de 2020.

Amb aquest programa tant el Santander com la Universitat d'Alacant volen enfortir la millora de l'ocupabilitat i l'accés a una ocupació de qualitat per al col·lectiu d'estudiants de la Universitat.

L'ajuda estarà destinada a cofinançar les despeses de desplaçament i allotjament que l'estudiantat realitzarà amb motiu de la seua estada en pràctiques en qualsevol mena d'organització, pública o privada situada a Espanya o en qualsevol dels països de la Unió Europea.

SEGONA - CONDICIONS DEL PROGRAMA

Les pràctiques podran dur-se a terme durant el curs 2020-21 i podran tenir una duració d'entre 2 i 4 mesos. El període d'estada podrà ser superior als 4 mesos si hi haguera disponibilitat pressupostària en el marc del programa, prèvia sol·licitud per part dels beneficiaris amb almenys 15 dies d'antelació a la data de finalització de l'estada.

Podrà optar a aquestes beques l'estudiantat matriculat en títols oficials de la UA (de grau, màster i doctorat) o en un màster propi en el curs 2020-2021 i que complisquen els requisits de la clàusula Quarta. Per a les pràctiques que es realitzen a partir de setembre de 2021, o que es prolonguen més enllà d'aquest mes, l'estudiantat haurà de continuar estudis i estar matriculat en el curs 2021-22.

L'estudiantat podrà triar una d'aquestes opcions:

OPCIÓ 1: estades de pràctiques a l'estranger

L'estudiantat podrà realitzar pel seu compte la cerca de les pràctiques en aquelles empreses o institucions situades en un país membre de la UE que resulten del seu interès i que estiguen disposades a acceptar-li respectant els requisits i en els termes especificats en aquesta convocatòria i la normativa de pràctiques externes de la UA.

Si la formació que rebrà l'estudiantat poguera estar vinculada a una empresa del Parc Científic de la Universitat d'Alacant, podrà realitzar un primer període de pràctiques en aquesta empresa, prèvia acceptació d'aquesta, i un segon període en l'empresa situada en un altre país membre de la UE fins a completar el període de pràctiques.

OPCIÓ 2: estades de pràctiques en entorns rurals en territori espanyol

L'estudiantat podrà realitzar les seues pràctiques en el marc del programa Pràctiques en entorns rurals del Vicerectorat d'Estudiants i Ocupabilitat, amb el qual es vol acostar a l'alumnat universitari a les zones menys poblades del territori col·laborant amb empreses, institucions i emprenedors de la zona.

En qualsevol de les opcions, abans de l'inici de la mobilitat, se signarà un conveni de cooperació educativa per a la realització de pràctiques i l'acord de pràctiques amb els detalls del període de pràctiques. Tots dos documents els facilitarà la Unitat de Pràctiques degudament emplenats i preparats per a la signatura.

TERCERA - QUANTIA DE L'AJUDA

L'import de les ajudes serà de 650 euros bruts al mes si l'entitat col·laboradora es troba a Espanya o en un país a Europa, siga membre o no de la UE, i de 1.200 euros al mes si es troba en un país no europeu.

La dotació de l'ajuda, amb un total de 79.000 euros, serà sufragada amb càrrec al capítol 4 de crèdits del pressupost del Vicerectorat d'Estudiants i Ocupabilitat (1050.4B.0001). L'execució d'aquesta dotació estarà supeditada a la disponibilitat de liquiditat.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes són finançades pel BANC DE SANTANDER.

QUARTA - REQUISITS

- Ser nacional o resident permanent en algun estat de la UE durant el període de realització de la pràctica.

- Estar matriculat o matriculada en un grau, màster oficial o propi, o doctorat de la UA durant el curs acadèmic 2020-21, i, en el cas del grau, haver superat en el moment de la sol·licitud, un mínim de 120 crèdits del pla d'estudis.

- Presentar una carta d'acceptació de l'empresa o organisme on es vagen a realitzar les pràctiques, les quals tindran una duració de 2 a 4 mesos i hauran de finalitzar abans del 30 de setembre de 2021, o del 31 de desembre de 2021 si es continuen els estudis durant el curs 2021-22.

- Complir els requisits per a poder realitzar unes pràctiques externes, segons la normativa aplicable (Normativa de Pràctiques Externes de la Universitat d'Alacant). Especialment, mantenir la condició d'estudiant durant la realització de les pràctiques i no sol·licitar l'expedició del títol universitari si se superen tots els crèdits del pla d'estudis matriculat abans o durant les pràctiques.

- Estar en possessió d'almenys el nivell B1 de la llengua de país de destinació/llengua de treball (diferent de l'espanyol) segons la taula d'equivalències de la UA en <https://www.boua.ua.es/pdf.asp?pdf=5972.pdf>.

CINQUENA - CRITERIS DE SELECCIÓ

Les ajudes s'assignaran a l'estudiantat que, reunint els requisits, tinga la puntuació més alta després de l'aplicació del barem de la convocatòria. En qualsevol cas, almenys una quarta part de la dotació de les ajudes es destinaran a les pràctiques del programa Pràctiques en Entorns Rurals, i si no es cobrira passarà a les pràctiques internacionals. Si les sol·licituds excedeixen la disposició de pressupost, tindran prioritat per a la percepció de l'ajuda les sol·licituds d'ajuda de l'estudiantat de títols oficials.

Les sol·licituds d'ajudes seran avaluades per una Comissió de Selecció formada per la Vicerectora d'Estudiants i Ocupabilitat (o persona en qui delegue), que actuarà com a presidenta, el Director del Secretariat de Suport a Estudiants i Ocupabilitat, un tècnic o tècnica de la Unitat d'Orientació per a l'Ocupació i l'Emprenedoria del Servei d'Alumnat, i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària, d'acord amb el següent barem:

- Nota mitjana de l'expedient acadèmic: Nota mitjana de l'expedient acadèmic calculada de 0 a 1 multiplicant la nota mitjana per 0,10 (en els graus, la nota obtinguda després de la convocatòria C2 del curs 2020-21) Per a estudiants de Màster o Doctorat, la nota mitjana de la titulació d'accés: fins a 1 punt

- Coneixements de l'idioma del país de destinació\* o de la llengua de treball, diferent del castellà o el valencià:

· Certificació B2: 1 punt  
· Certificació superior: 2 punts

- Cursos extracurriculars, congressos, seminaris, jornades, etc. en l'àmbit de la convocatòria: millora de l'ocupabilitat i l'emprenedoria. A raó de 0.01 per hora acreditada: fins a 2 punts  
- Adequació de la pràctica per al desenvolupament de l'estudiant i l'adequació del programa de formació proposat per l'empresa: fins a 2 punts

\*Els qui certifiquen el seu nivell d'idioma amb qualsevol altra mena de certificat hauran de consultar l'equivalència de nivells de la UA en <https://ssyf.ua.es/es/formacion/documentos/normativa/tabla-de-equivalencias-de-la-ua-10-04-2017.pdf>

SISENA - PROCEDIMENT I TERMINI DE PRESENTACIÓ DE SOL·LICITUDS

L'estudiantat s'inscriurà a través de la plataforma de Beques Santander

[www.becas-santander.com](http://www.becas-santander.com/)

en l'apartat Beques SANTANDER PROGRAMA “MILLORA LA TEUA OCUPABILITAT” DE LA UNIVERSITAT D'ALACANT 2021 i a través del formulari de la UA que s'indicarà en la pàgina web [https://web.ua.es/es/centro-empleo/practicas-y-empleo/practicas-en-la-ua/convocatorias/convocatorias-santander/becas-santander-empleabilidad.html](https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/beques-santander-ocupabilitat.html)

La convocatòria es publicarà en BOUA amb caràcter informatiu, prèviament a la publicació del seu extracte en el DOGV. El termini d'inscripció estarà obert des de l'endemà de la publicació de l'extracte d'aquesta convocatòria en el DOGV i finalitzarà a les 14.00 hores del 26 d'abril de 2021.

En el formulari d'inscripció de la UA haurà d'adjuntar-se la següent documentació:

1. Curriculum vitae i carta de motivació

2. Còpia del certificat o document acreditatiu de coneixements d'idiomes i d'aquells mèrits que aporte l'estudiantat.

3. Carta d'acceptació de l'entitat en què realitzarà el període de pràctiques (podrà aportar-se fins al dia en què es publique la llista provisional d'admesos).

4. Formulari amb la proposta de pràctiques signada per l'entitat d'acolliment (podrà aportar-se fins al dia en què es publique la llista provisional d'admesos).

SETENA - RESOLUCIÓ DE LES AJUDES

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases substituiran la notificació a les persones interessades i produint els mateixos efectes, es realitzaran d'acord amb el que s'estableix a continuació, en les adreces web detallades.

La llista provisional de sol·licituds admeses i excloses es publicarà en la pàgina

<https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/beques-santander-ocupabilitat.html>

el dia 3 de maig de 2021, donant-se un termini de 5 dies hàbils per a les possibles esmenes.

La llista definitiva de sol·licituds admeses i la resolució provisional d'ajudes assignades i la llista de suplents es publicarà en la pàgina

<https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/beques-santander-ocupabilitat.html>

el dia 11 de maig de 2021, i s'obrirà un període d'al·legacions de 5 dies hàbils.

La resolució definitiva d'ajudes assignades es publicarà a partir del dia 17 de maig de 2021, i les persones seleccionades tindran 5 dies hàbils a comptar a partir de l'endemà a la data de publicació per a acceptar o rebutjar l'ajuda a través dels mitjans que s'indiquen en la web de la convocatòria.

Els qui, després d'acceptar l'ajuda dins dels terminis estipulats per a tal fi, desitgen renunciar a ella, hauran de comunicar-ho per escrit, exposant les causes, al Vicerectorat d'Estudiants i Ocupabilitat, en els 5 dies següents a la publicació de la resolució d'ajudes assignades.

VUITENA - PAGAMENT DE LES AJUDES I JUSTIFICACIÓ

Les persones beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure l'acord de pràctiques abans de l'inici de les pràctiques. Tota la documentació es tramitarà des de la Unitat de Pràctiques del Servei d'Alumnat.

Si les pràctiques es realitzen en una entitat situada a Espanya, es percebrà l'ajuda mensualment i es comunicarà alta a la Seguretat Social com a estudiant en pràctiques remunerades. Si es realitza en una entitat a l'estranger, es percebrà el 80% de l'ajuda després de l'enviament de la confirmació d'inici de la pràctica signat i segellat per l'entitat d'acolliment (document que facilitarà la Unitat de Pràctiques).

En els 15 dies següents a la finalització de la seua pràctica (que serà la que figure com a data de finalització en l'acord de pràctiques) el beneficiari o la beneficiària hauran de presentar en la Unitat de Pràctiques el certificat de realització de pràctiques signat per l'entitat d'acolliment, la memòria de les activitats realitzades i l'informe final. Els models i formularis per a aquesta documentació es facilitaran des de la Unitat de Pràctiques. Després de la recepció de la documentació sol·licitada, es procedirà a abonar el 20% restant de l'ajuda assignada si les pràctiques s'han realitzat a l'estranger.

La justificació de totes les ajudes concedides haurà d'estar completada a 31 de gener de 2022.

L'incompliment de les obligacions d'acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament immediat dels imports abonats en virtut de la present convocatòria.

Aquestes ajudes són incompatibles amb les ajudes concedides per a realitzar una estada amb el programa Erasmus Prácticas o altres ajudes per a pràctiques a l'estranger concedides per qualsevol dels Centres de la UA). Són compatibles amb les ajudes a l'estudi.

NOVENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica [https://seuelectronica.ua.es/es/index.html](https://seuelectronica.ua.es/va/index.html)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

DESENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, a 11 de març de 2021

La Rectora

P.D. de signatura, la Vicerectora d'Estudiants i Ocupabilitat  
 (Resolució de 22 de desembre de 2020)  
 Rosario Isabel Ferrer Cascales





[Carretera Sant Vicent del Raspeig s/n  
03706 Sant Vicent del Raspeig - Alacant  
 Tel. 76 933 6354 - Fax 46 103 1821](https://www.google.es/maps/@33.372869,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12461&trk=tyah&trkInfo=tarId%8B6622818849805%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)